CELEX: C2005/296/30
Language: lt
Date: 2005-11-26 00:00:00
Title: Byla C-361/05 Europos Bendrijų Komisijos  2005 m. rugsėjo 26 d.  pareikštas ieškinys Ispanijos Karalystei

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/16
            
         Europos Bendrijų Komisijos 2005 m. rugsėjo 26 d. pareikštas ieškinys Ispanijos Karalystei
   (Byla C-361/05)
   (2005/C 296/30)
   Proceso kalba: ispanų
   2005 m. rugsėjo 26 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos I. Martínez del Peral ir M. Konstantinidis, nurodžiusių adresą dokumentams įteikti Liuksemburge, ieškinys Ispanijos Karalystei.
   Ieškovė Teisingumo Teismo prašo:
   
               1)
            
            
               Pripažinti, kad:
               
                           —
                        
                        
                           neįvykdydama įsipareigojimų pagal Direktyvos 75/442/EEB (1), iš dalies pakeistos Direktyva 91/56/EEB (2), 4, 9 ir 13 straipsnius bei Direktyvos 99/31/EB (3) 14 straipsnį, nes nesiėmė reikalingų priemonių, kad Níjar ir Hoyo de Miguel atitiktų šių direktyvų reikalavimus;
                        
                     
                           —
                        
                        
                           Ispanijos valdžios institucijoms nepateikus informacijos, kuri leistų atmesti dėl La Mojonera esančio Cueva del Mojón sąvartyno gautą skundą ir neįvykdydama įsipareigojimų pagal Direktyvos 75/442/EEB, iš dalies pakeistos Direktyva 91/56/EEB, 4, 9 ir 13 straipsnius bei Direktyvos 99/31/EB 14 straipsnį, nes nesiėmė reikalingų priemonių, kad Cueva del Mojón sąvartynas atitiktų šių direktyvų reikalavimus,
                        
                     Ispanijos Karalystė neįvykdė įsipareigojimų pagal pirmiau nurodytas nuostatas.
            
         
               2)
            
            
               priteisti iš Ispanijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Ilgą laiką užsitęsusi šių sąvartynų padėtis ir kompetetingų valdžios institucijų priemonių nesiėmimas nepaisant Komisijos įspėjimų sukėlė žymų aplinkos pablogėjimą.
   Iš tikrųjų nelegalių sąvartynų atliekos į žemę, orą ir vandenį išskiria chemines medžiagas, kurios kelia pavojų žmonių sveikatai, teršia požeminius ir paviršinius vandenis bei atmosferą, florą ir fauną. Be to, neteisėtas deginimas ir ugnis, savaime kylanti nekontroliuojamuose sąvartynuose dėl atliekų degumo, sukelia daug gaisrų, kurių pasekmės aplinkai yra katastrofiškos.
   
      (1)  1975 m. liepos 15 d. Tarybos direktyva dėl atliekų (OL L 194, 1975 07 25, p. 39)
   
      (2)  1991 m. kovo 18 d. Tarybos direktyva (OL L 78, 1991 03 26, p. 32)
   
      (3)  1999 m. balandžio 26 d. Tarybos direktyva dėl sąvartynų atliekų (OL L 182, 1999 07 16, p. 1)